AVTALE om PROSJEKTOPPGAVE (bedrift)

Den       ble følgende avtale inngått mellom Høgskolen i Oslo og Akershus, med registrert forretningsadresse Pilestredet 46, 0167 OSLO og organisasjonsnr. 997 058 925 (heretter **HiOA**),

     , med registrert forretningsadresse       og organisasjonsnr.       (heretter"samarbeidsparten")

og

Studentens navn, med adresse       og studentnummer

Studentens navn, med adresse       og studentnummer

Studentens navn, med adresse       og studentnummer

Studentens navn, med adresse       og studentnummer

Studentens navn, med adresse       og studentnummer

# bakgrunN

## Studentene er studenter ved HiOA og skal i forbindelse med sitt studieløp forfatte og innlevere en prosjektoppgave innenfor IT(heretter "Prosjektoppgaven"). Prosjektoppgavens arbeidstittel er "arbeidstittel".

## Samarbeidsparten driver næringsvirksomhet innenfor industri/ bransje og ønsker å samarbeide med HiOA om tilretteleggingen av studentenes arbeid med Prosjektoppgaven.

# Veiledning

## Studentene skal ha to veiledere, én fra HiOA og én fra samarbeidsparten. Veilederen fra HiOA skal være hovedveileder.

## Nærmere om veiledningens intensitet og omfang

# Finansiering mv.

## Med mindre annet er avtalt, bærer partene sine egne kostnader i forbindelse med Prosjektoppgaven.

## HiOA skal stille ordinære studiefasiliteter, herunder tilgang til egnede lokaler og datanettverk, til rådighet for studentene i tråd med HiOAs til enhver tid gjeldende retningslinjer.

## Samarbeidsparten skal for egen regning stille til rådighet kontorplass, datautstyr, spesialverktøy osv.  [spesifiseres nærmere] .

## Samarbeidsparten skal i tillegg dekke studentenes utgifter til reiser, materiell osv. [spesifiseres nærmere].

# Lagring av prosjektrelaterte data

## Partene skal hver for seg påse at data av betydning for Prosjektoppgaven lagres på forsvarlig vis.

## Partene er enige om at elektroniske primærdata skal lagres i HiOAs/ samarbeidspartens systemer.

# rettigheter til resultater mv.

## Studentene har opphavsrett til Prosjektoppgaven. Det samme gjelder alle resultater av arbeidet med Prosjektoppgaven, såfremt disse resultatene er frembrakt av Studentene alene. Rettighetene til alle resultater, metoder, dokumenter, dataprogrammer, prototyper og annet materiale og andre produkter som utarbeides eller utvikles av studentene sammen med samarbeidsparten og HiOA i forbindelse med arbeidet med Prosjektoppgaven, tilfaller studentene, samarbeidsparten og HiOA i fellesskap, med mindre annet er avtalt.

## Samarbeidsparten kan fritt og uten vederlag benytte Prosjektoppgaven og resultatene av arbeidet med Prosjektoppgaven i egen virksomhet.

## HiOA eier originaleksemplarene av Prosjektoppgaven med vedlegg. HiOA kan fritt og uten vederlag benytte Prosjektoppgaven og resultatene av arbeidet med Prosjektoppgaven i sin egen virksomhet, herunder i forsknings- og undervisningsøyemed. For publisering av Prosjektoppgaven gjelder bestemmelsene i punkt 7.1-7.3.

## Bestemmelsene ovenfor gjelder bare så langt de er forenlige med ufravikelige regler etter norsk lov, herunder åndsverklovens regler om ideelle rettigheter.

## Hver part har ansvar for å klarere tredjemenns eventuelle rettigheter til materiale som bringes frem av vedkommende part som bakgrunnsmateriale for Prosjektoppgaven.

## Studentene har plikt til å melde fra til samarbeidsparten og HiOA om mulig patenterbare oppfinnelser som blir frembrakt i forbindelse med arbeidet med Prosjektoppgaven. Hvis en slik oppfinnelse er frembrakt på grunnlag av faglig bistand fra veilederne eller øvrige innsatsfaktorer fra de øvrige partene, skal partenes respektive andeler i rettighetene gjenspeile deres innsats.

# konfidensialitet

## Samarbeidsparten skal bevare taushet om all informasjon mottatt fra studentene, og skal ikke formidle slik informasjon til ansatte og andre representanter, personer og enheter enn dem som behøver å kjenne til informasjonen for at rettigheter og plikter etter Avtalen skal kunne utøves. Dette gjelder likevel ikke informasjon som

#### er alminnelig kjent

#### en part kan dokumentere at parten kjente til før den ble mottatt fra den annen part

#### en part kan dokumentere at er utviklet av ansatte eller andre som ikke hadde kjennskap til informasjonen mottatt fra den annen part

#### en part kan dokumentere at er blitt gjort tilgjengelig for parten fra en tredjepart som hadde en rett til å frigi denne informasjonen.

Studentene skal bevare taushet om informasjon mottatt fra samarbeidsparten, der samarbeidsparten har informert studentene om at informasjonen er konfidensiell.

# Publisering mv.

## Alle forskningsresultater fra arbeidet med Prosjektoppgaven skal være gjenstand for publisering uten restriksjoner, i tråd med universitets- og høgskoleloven § 1‑5 (6).

## Publisering kan skje i HiOAs institusjonelle arkiv på internett eller i hvilken som helst publikasjon valgt av studentene.

## Hvis det er saklig grunn til det, kan partene avtale at offentliggjøring og publisering av hele eller deler av Prosjektoppgaven eller resultatene av arbeidet med Prosjektoppgaven skal utsettes i inntil tre år. Partene skal likevel i størst mulig utstrekning legge til rette for at studentene kan bruke Prosjektoppgaven i jobbsøknader eller i et senere doktorgradsarbeid.

# Avtalens varighet

## Avtalen varer fra Avtaledato, og løper inntil Prosjektoppgaven er ferdig utarbeidet, innlevert og sensurert.

## Hvis studentene avslutter arbeidet før Prosjektoppgaven er innlevert, kan hver part si opp Avtalen med virkning fra utløpet av inneværende studiesemester.

## Avtalen pkt. 5-7 gjelder videre selv om Avtalen for øvrig er oppfylt eller sagt opp.

1. **tvisteløsning**
   1. Avtalen er underlagt og skal fortolkes i samsvar med norsk rett.
   2. Eventuelle tvister mellom partene skal søkes løst ved forhandlinger. Hvis forhandlingene ikke fører frem, kan hver part bringe tvisten inn for de alminnelige domstoler.
   3. Oslo er avtalt verneting.

\* \* \*

Avtalen er undertegnet i  3     eksemplarer, hvorav partene beholder ett eksemplar hver.

Avtalen er inngått på den dato som fremgår innledningsvis i Avtalen.

|  |  |  |
| --- | --- | --- |
| **For Høgskolen i Oslo og Akershus**  **Ved Instituttleder** |  | **For samarbeidsparten** |
|  |  |  |

|  |
| --- |
|  |
| **Student** |

|  |
| --- |
|  |
| **Student** |

|  |
| --- |
|  |
| **Student** |

|  |
| --- |
|  |
| **Student** |

|  |
| --- |
|  |
| **Student** |